ལན།དྲི་བ་འདི་དང་གོང་གི་དྲི་བ་གསུམ་པའི་བར་དུ་འདྲ་བའི་ཆ་མང་པོ་འདུགཡིན་ཡང་།མ་འོངས་བོད་ཀྱི་མི་རབས་གསར་བ་རྣམས་ཀྱིས་བོད་ཀྱི་སྐད་ཡིག་ལ་ཆེ་མཐོང་ག་ཚོད་ཅིག་སྤྲོད་ཀྱི་རེད་ཅེས་ན་ཚོད་དཔག་རང་བཞིན་ཞིག་རེད་སྙམ།སྤྱིར་ད་ལྟའི་བོད་མི་རིགས་ཀྱི་སྐད་ཡིག་ཡིན་ན་འདྲ།གོམས་གཤིས་ཡིན་ན་འདྲ།འདུ་ཤེས་ཡིན་ན་འདྲ་འདི་དག་ཚང་མའི་སྤུས་ཚད་ནི་ད་ལྟའི་མི་རབས་ཀྱི་ལག་ན་ཡོད་པ་ཞིག་རེད།ད་ལྟ་མི་རབས་འདིས་འདི་ལ་སྲུང་སྐྱོབ་དང་རྒྱུན་འཁྱོངས་ཡག་པོ་ཞིག་བྱས་པ་ཡིན་ན་མ་འོངས་པའི་བོད་ཀྱི་མི་རབས་དེས་རང་བཞིན་དེ་ལྟར་ཡོང་གི་རེད་བསམ།མདོར་འདྲིལ་ན་མ་འོངས་པའི་མི་རབས་ལ་རྩིས་སྤྲོད་མཁན་གྱིས་ད་ལྟའི་མི་རབས་འདིས་འགན་འཁུར་ལྷོད་མེད་ཀྱིས་རྩིས་འབུལ་གྱི་སྤུས་ཚད་ལ་རག་ལས་པ་ཞིག་ཀྱང་རེད་སྙམ།